|  |  |
| --- | --- |
|  | **КЛИНИЧКИ ЦЕНТАР ВОЈВОДИНЕ****KLINIČKI CENTAR VOJVODIN**E21000 Нови Сад, Хајдук Вељкова 1, Војводина, Србија21000 Novi Sad, Hajduk Veljkova 1, Vojvodina, Srbijaтеl: +381 21/484 3 484[www.kcv.rs](http://www.kcv.rs), e-mail: tender@kcv.rs |

Број: 98-16-О/4-1

Дана: 11.05.2016.

**ПРЕДМЕТ: ДОДАТНО ПОЈАШЊЕЊЕ КОНКУРСНЕ ДОКУМЕНТАЦИЈЕ**

**БРОЈ 98-16-О - *Набавка нересорптивног шавног материјала за потребе КЦВ***

 **ПИТАЊА ПОТЕНЦИЈАЛНОГ ПОНУЂАЧА:**

**“**Поштовани,

Молим Вас да нам у законом предвиђеном року одговорите на следећа питања:

1 – У тендерској документацији сте навели да ћете тражити узорке  након отварања понуда. 1-Да ли  ћете   тражити  узорке од свих понуђача ?

2-  Колико   ћете   тражити узорака  по ставкама?

3- Да ли ћете на захтев понуђача који изрази сумњу  да је неки други понуђач понудио добра која нема у својој производњи  налозити том понуђачу да достави узорке за добра које је понудио?

4-  Да ли под каталогом( изводом из каталога)  подразумевате  да  у њему морају бити  наведени и остали елементи производа који се нуде као  на пример:  описи производа,састав , време ресорпције, описи  , слике игала са димензијама и облицима игала ,  слике дуплих игала,  а не само списак производа  као  што сте имали и Ви прилике да се уверите на вашој клиници где су поједини понуђачи доставили списак производа уместо каталога који треба да садржи поменуте описе?

Ово Вас питамо све из разлога што на терену и у неким  центрима  поједини понуђачи нуде производе и које не поседују те Вам предлажемо да би најједноставније било да тражите узорке уз понуду како бисте избегли манипулације појединих  и како бисте најбрже и најтранспарентније донели одлуку за најприхватљивију понуду а која испуњава тражену спецификацију.

5- У партијама  2, 5, 8  на појединим ставкама тражите оштре игле 3/8 и ½ круга. Да ли мислите на CUTTING ИЛИ REVERSE CUTTING ИГЛЕ?

6- У партији  6 ставка 2 пише 3/8 круга јача. Да ли је упитању CUTTING ИЛИ РЕВЕРСЕ ЦУТТИНГ ИГЛА јача?

7- У партији 5 и 8 на неким ставкама пише само 3/8 круга . Да ли су упитану округле игле или оштре Cutting или reverse cutting?**”**

**ОДГОВОРИ НАРУЧИОЦА:**

Наручилац је јасно дефинисао конкурсном документацијом предметног поступка јавне набавке **да задржава право да после фазе отварања понуда позове понуђаче да доставе узорке** за понуђена добра и да присуствују приликом стручне оцене квалитета узорака. Одлука о евентуалном захтеву за достављање узорака ће бити донета од стране комисије формиране у предметном поступку јавне набавке, а у фази стручне оцене поднетих понуда.

**1.** Узорци ће се тражити од свих понуђача чија понуда буде благовремена, прихватљива и одговарајућа, тј. од оних понуђача чије понуде буду предмет стручне оцене.

**2.** Број узорака који ће се тражити по ставкама је одређен методологијом оцене узорака која ће бити достављена уз могући захтев за доставу узорака.

**3.** Понуђачи ће имати право да присуствују поступку отварања пакета са достављеним узорцима као и самом поступку стручне оцене квалитета достављених узорака, и том приликом изнесу примедбе које ће ући у записник. Приликом стручне оцене поднетих понуда, комисија ће размотрити и примедбе из записника са поступка оцене квалитета узорака.

**4.** Наручилац захтева доставу каталога/извода из каталога уз понуду, у коме ће се проверити да ли су понуђене техничке карактеристике у складу са захтеваним за сваку ставку унутар партија. Наручилац неће прихватити списак производа уместо каталога. Како би се избегле сумње у веродостојност каталога, уз понуду је потребно доставити тј. навести и интернет страницу произвођача, на којој ће се додатно проверити да ли понуђени артикли испуњавају техничке карактеристике наведене у спецификацији тендера.

**5.** за Партију бр. 2. тражене су оштре игле по ставкама како следи:

* ставка 7. - тражи се игла 'precision point revers cutting'
* ставка 8. - тражи се игла 'precision point revers cutting'
* ставка 10. - тражи се округла игла са оштрим врхом (цц игла)

Партија 5. - ставке са описом игле 3/8 круга су 'reverse cutting'

Партија 8. - у обрасцу понуде је наглашено која игла је оштра, а која обрнуто оштра.

**6.** за Партију бр. 6. - у питању је 'conventional cutting'

**7.** за Партију бр. 5. ставке са описом игле 3/8 круга су 'reverse cutting'

Партија 8. - у обрасцу понуде је наглашено која игла је оштра, а која обрнуто оштра.

С поштовањем,

*Комисија за јавну набавку 98-16-О*